ຄະນະ​ຄາ​ລາ​ວານ ​ເລີ່​ມ​ເດີນທາງ​ຕັ້ງ​ແຕ່​ວັນ​ທີ 1 ກຸມພາ 2017 ທີ່​ປະ​ເທດ​ໄທ ​ເດີນທາງ​ຂື້ນ​ທາງ​ເໜືອຜ່ານ​ແມ່​ສອດ ​ເຂົ້າ​ສູ່​ຢາງ​ກຸ້ງ ປະ​ເທດມຽນມາ ຈາກ​ນັ້ນ​ກັບ​ເຂົ້າ​ສູ່​ປະ​ເທດ​ໄທ​ອີກ​ຄັ້ງ ​ເພື່ອ​ເດີນທາງ​​ໄປ​ຕໍ່​ທີ່​ສຽມ​ລຽບ ພະນົມ​ເປັນ ປະ​ເທດ​ກຳປູ​ເຈຍ ​ແລະ ເມື່ອອາທິດທີ່ຜ່ານມາ ຄະນະຄາລາວານໃຊ້ເວລາເດີນທາງຈາກ ໂຮຈີມິນເຖິງຮ່າໂນຍ ເປັນເວລາ 8 ວັນ ແລະ ໄດ້ເຂົ້າສູ່ແຂວງ ອຸດົມໄຊ, ແຂວງຫຼວງພະບາງ ໃນວັນທີ 14 ມີນາ 2017 ເດີນທາງທ່ຽວຊົມທິວ​ທັດ ແລະ ຄວາມສວຍງາມຂອງເມືອງມໍລະດົກໂລກ ແລະ ເຖິງນະຄອນຫຼວງວຽງຈັນ ວັນທີ 16 ມີນາ 2017 ທີ່ຜ່ານມາ, ເຊິ່ງໄດ້ຮັບການຕ້ອນຮັບຈາກຜູ້ບໍລິຫານ ແລະ ທີມງານບໍລິສັດ ໂຕໂຍຕ້າ ຢ່າງເປັນທາງການໃນ ສປປ.ລາວ ແລະ ສື່ມວນຊົນຢ່າງອົບອຸ່ນ ບໍລິເວນເດີ່ນໜ້າພະທາດຫຼວງ ນະຄອນຫຼວງວຽງຈັນ.